เศรษฐกิจโลก จะใช้เวลาฟื้นตัว
เราคิดว่าอีกนานแค่ไหนกว่าที่เราจะสามารถกลับไปใช้ชีวิตเหมือนเดิมได้อีกครั้ง  สิ้นเดือนเมษายนนี้ อีก 3 เดือนข้างหน้า  อีก 6 เดือนข้างหน้า  หรืออีก 1 ปีข้างหน้า 
9 เม.ย. 2563

เศรษฐกิจโลก จะใช้เวลาฟื้นตัว /โดย ลงทุนแมน
เราคิดว่าอีกนานแค่ไหนกว่าที่เราจะสามารถกลับไปใช้ชีวิตเหมือนเดิมได้อีกครั้ง 
สิ้นเดือนเมษายนนี้
อีก 3 เดือนข้างหน้า 
อีก 6 เดือนข้างหน้า 
หรืออีก 1 ปีข้างหน้า
และถ้าเราสามารถควบคุมการระบาดได้
คำถามต่อไปคือ เศรษฐกิจจะเริ่มกลับมาฟื้นตัวได้เมื่อไหร่ 
คำตอบก็คงเป็น เมื่อทุกคนกล้าที่จะกลับไปใช้ชีวิตแบบเดิมอีกครั้งแบบ 100%
เพราะถึงแม้ว่าจะสามารถควบคุมการระบาดได้ก็ไม่ได้หมายความว่า คนจะกล้ากลับมาใช้ชีวิตเหมือนเดิม
หรือแม้กระทั่งเมื่อผลิตวัคซีนสำเร็จแล้ว 
ก็คงจะต้องใช้เวลาอีกสักพักในการปรับตัว
ซึ่งเรื่องนี้ก็จะส่งผลให้เศรษฐกิจไม่สามารถฟื้นฟูได้อย่างเต็มที่
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
โดยเรื่องนี้ก็เกิดขึ้นแล้วในประเทศจีน
ประเทศที่เรียกได้ว่าสามารถเริ่มควบคุมการระบาดได้เป็นอันดับแรกๆ ของโลก
อย่างที่หลายคนทราบแล้วว่าตอนนี้จีน เหลือผู้ติดเชื้ออยู่ประมาณ 1,200 คน 
จากผู้ติดเชื้อทั้งหมด 80,000 คน
พอเป็นแบบนี้ แน่นอนว่า รัฐก็เริ่มมีการผ่อนคลายมาตรการต่างๆ มากขึ้น
หลายๆ เมืองเริ่มกลับมาเปิดให้เดินทางเข้าออกได้อีกครั้ง 
บางบริษัทเริ่มอนุญาตให้พนักงานกลับไปทำงานที่ออฟฟิศ 
ร้านอาหารก็กลับมาเปิดให้ทานที่ร้านได้อีกครั้ง
แต่จากสถิติในช่วงเดือนมีนาคมที่ผ่านมากลับไม่ได้เป็นเช่นนั้น
จากข้อมูลพบว่า พฤติกรรมการซื้อสินค้าจากเว็บไซต์ Alibaba นั้นเปลี่ยนแปลงไปอย่างมาก
โดยสินค้าที่ขายดีส่วนมากจะเป็นสินค้าเพื่อเตรียมพร้อมสำหรับการกลับไปทำงาน 
และสินค้าที่ยังเกี่ยวข้องกับการ Social Distancing อยู่
ในขณะที่สินค้าฟุ่มเฟื่อย อย่างของขวัญ สินค้าเกี่ยวกับการท่องเที่ยว หรือการเดินทางนั้น ยังดูไม่มีสัญญาณที่จะฟื้นตัว
และสิ่งที่ได้รับการค้นหาเพิ่มขึ้นมากที่สุดก็คือ แปรงหวีผม 
เพิ่มขึ้น 15,000%
รองลงมาคือ กล่องอาหารกลางวัน 
เพิ่มขึ้น 12,000%
และตามมาด้วย ชุดทำงานสำหรับผู้หญิง และหน้ากากอนามัย เสื่อโยคะ และ Hulahoop ที่ได้รับความนิยมไม่แพ้กัน
และสำหรับเว็บไซต์อย่าง 
 ในจีน ก็รายงานว่ายอดขายกล่องอาหารกลางวันในเดือนมีนาคมนั้นเพิ่มขึ้นถึง 5 เท่า เช่นเดียวกับ Powerbank และอุปกรณ์เครื่องเขียนต่างๆ
อย่างไรก็ตาม 
พอเรื่องเป็นแบบนี้ 
คนที่จะได้รับผลกระทบมากที่สุดคงไม่พ้น หลายธุรกิจที่เกี่ยวข้องกับ กิจกรรมนอกบ้าน 
อย่างร้านอาหาร รองเท้าวิ่ง หรือพวกโรงแรมต่างๆ 
ที่ดูเหมือนว่าในไตรมาส 1 และ 2 นี้จะเป็นไตรมาสที่ท้าทายไม่น้อยสำหรับพวกเขาเลยทีเดียว
หลายคนอาจจะคิดว่า เมื่อควบคุมการระบาดได้แล้ว หรือเมื่อผลิตวัคซีนได้แล้ว ทุกอย่างจะกลับมาเป็นเหมือนเดิมแบบทันทีทันใด
แต่สำหรับกรณีของจีนก็คงทำให้เห็นแล้วว่า พฤติกรรมของผู้บริโภคนั้นเปลี่ยนไปและคงใช้เวลาสักพักในการกลับไปใช้ชีวิตเหมือนเดิม
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-